Karsinooma
Karsinooma on syövän muoto, joka saa alkunsa pintasolukosta eli epiteelistä. Karsinooma on kaikkein yleisin syöpämuoto, ja pääosa keuhkojen, mahalaukun, suoliston, virtsarakon ja ihon syövistä on karsinoomia. Kasvain todetaan karsinoomaksi mikroskooppitutkimuksessa. Karsinooman alalajeja ovat esimerkiksi adenokarsinooma, basaalisolukarsinooma, levyepiteelikarsinooma, papillaarinen karsinooma, musinoosi karsinooma ja uroteliaalinen karsinooma.
Onkolyyttinen virushoito
Onkolyyttiset virushoidot luokitellaan kokeelliseksi menetelmäksi. Suomessa on parhaillaan käynnissa Oncos Therapeuticsin sponsoroima faasin I kliininen tutkimus onkolyyttisillä adenoviruksilla, ja Yhdysvalloissa ja Kiinassa on parhaillaan käynnissä useita kymmeniä tutkimuksia.